钦定古今图书集成/明伦汇编/氏族典/第263卷 > 王行瑜
## 钦定古今图书集成/明伦汇编/氏族典/第263卷 > 王行瑜

按《唐书王行瑜传》：“行瑜，邠州人。少隶军，从朱玫为列
校，讨黄巢数有功，令率兵守大散关，为李鋋所破，即
奉款行在，还取玫首以献，擢邠宁节度使。景福元年，
与李茂贞、韩建及弟行实请讨杨守亮于山南，昭宗
不许，行瑜等因擅兴军击取之。后茂贞拒覃王，杀宰
相，行瑜参有力，得赐铁券。稍凭兵跋扈。会河中王重”
荣丧，李克用请以其子珂嗣节度，而行瑜建茂贞请
授王拱，因各以兵陈阙下，欲废天子，不克。克用悉兵度河，问行瑜等罪，行实弃同州，趋长安，与行约谋劫
乘舆，又不克，皆奔邠州。行瑜屯棃园，克用与战，执其
母及子。行瑜归邠州，婴城守，厚赂克用，求自归。克用
军环其城，行瑜度不免，悉族奔庆州，为麾下斩于路。